**Noora Mohammed Noor** (fødd 8. juli 1979) er ein norsk musikar, komponist og songar. Ho er av somalisk avstamning og fødd i Dubai, men kom til Noreg frå Dei sameinte arabiske emirata då ho var 8 år.

Karriere
--------

Allereie som 15-åring vart ho signert til Warner. Noora vart kjend i Noreg etter utgjevinga av albumet *Curious* i 1999, spesielt med låten «Need You», skriven av Noora og Tor Erik Hermansen. Videoen til låten vart hyppig send på MTV i heile Europa i programmet *The Lick*. Produsenten av albumet var Stargate. For plata vann ho årets «Hit Award 2000» som beste kvinnelege artist.

Sommaren 2001 song Noora rolla som Maria Magdalena i Bentein Baardsons oppsetjing av musikalen *Jesus Christ Superstar*. Stykket, med Erik Røe i rolla som Jesus og Heine Totland som Judas, fekk gode kritikkar.

Oppfølgjaren til *Curious* let vente på seg. Hausten 2002 kollapsa Noora Noor, og på sjukehuset konstaterte legane tuberkulose. Etter fleire månadar i sjukesenga og isolat vart Noora erklært frisk. Hennar andre plate kom i 2004; *All I Am*. Albumet vart produsert delvis i England og delvis i USA.

Ho er velkjend på konsert-scenar landet rundt, og omtalast gjerne som «Noregs souldronning». Hennar nye materiale er i landskapet southern soul-rythm & blues. Ho skriv no alle songane sine sjølv.

Noora har eit sterkt engasjement for humanitært arbeid og har mellom anna vore ambassadør for Norsk Folkehjelp, arbeidd for kvinner i u-land for CARE Norge og gjort arbeid for Plan Norge. Ho har vore med i fredsprosjektet One People og deltok i samband med det på ein One People-singel saman med Mike Scott frå The Waterboys. Ho deltok òg på Nobels Fredspris-konsert med Morten Harket. Hausten 2009 var ho ambassadør for CARE Norge i samband med TV-aksjonen.

I november 2008 reiste ho til USA for å spele inn plate med bluesvirtuos Kid Andersen. Kid og Noora Noor spelte inn heile albumet med amerikanske musikarar frå *Little Charlie & the Nightcats* på tolv dagar. Albumet med tittelen *Soul Deep* er klart eit retrosprang for Noora Noor, men der Amy Winehouse og Duffy går lett bakover i Motown stilen, dykkar Noora djupare ned i Southern Soul og albumet gjev til tider meir assosiasjonar til Stax enn Motown. Albumet vart sleppt 16. mars 2009 på Blue Mood Records / Grappa, og har hausta rosande kritikkar i norsk presse. For albumet vann ho klassen kvinneleg artist under Spellemannprisen 2009.

Live-showet hennar har fått 6 stjerner i *Dagbladet*, *Dagsavisen* og *Aftenposten*.

Melodi Grand Prix 2011
----------------------

Ho deltok i den tredje delfinalen i Melodi Grand Prix 2011 i Skien, men kom ikkje vidare til finalen.

Kjelder
-------

1. ↑  «NRK.no - Artistar», *nrk.no*, henta 3. januar 2019


| * v
* d
* e
 Melodi Grand Prix 2011 |
| --- |
| Delfinale 1 | 

|  |  |
| --- | --- |
| Arena | 
Hangar E på Ørland hovudflystasjon |
| Programleiarar | Anne Rimmen**·** Per Sundnes |
| *Guns & Boys* av Carina Dahl**·** *Daisy* av Use Me**·** *Vardlokk* av Helene Bøksle**·** *Alt du vil ha* av Sie Gubba**·** *Jobbe litt mindre, og tjene litt mer* av Gatas Parlament**·** *Trenger mer* av Sichelle**·** *Not That Easy (Ah-Åh-Ah-Åh)* av Åste og Rikke |

 |
| Delfinale 2 | 

|  |  |
| --- | --- |
| Arena | Florø Idrettssenter |
| Programleiarar | Anne Rimmen**·** Per Sundnes |
| *I’ll Be Yours* av Pernille og Marius**·** *Depend On Me* av Babel Fish**·** *Hungry For You (Gipsydance)* av Marika Lejon**·** *Sand* av Isabella Leroy**·** *Oh, Oh (Puppy Love)* av Endre Nordvik**·** *You're Like A Melody* av Hanne Sørvaag**·** *Allergic* av Mimi Blix |

 |
| Delfinale 3 | 

|  |  |
| --- | --- |
| Arena | Skien fritidspark |
| Programleiarar | Anne Rimmen**·** Per Sundnes |
| *Nothing Remains* av Susperia**·** *Gone With The Wind* av Noora Noor**·** *SOS* av Girl Happy**·** *Like Dreamers Do* av Grethe Svensen**·** *Dance Tonight* av The BlackSheeps**·** *Haba Haba* av Stella Mwangi**·** *Fire Below* av The Lucky Bullets**·** *Nothing Remains* av Susperia |

 |
| Finale | 

|  |  |
| --- | --- |
| Arena | Oslo Spektrum |
| Programleiarar | Anne Rimmen**·** Per Sundnes |
| *Vardlokk* av Helene Bøksle**·** *Alt du vil ha* av Sie Gubba**·** *Depend On Me* av Babel Fish**·** *Fire Below* av The Lucky Bullets**·** *Dance Tonight* av The BlackSheeps**·** *Haba Haba* av Stella Mwangi**·** *Not That Easy (Ah-Åh-Ah-Åh)* av Åste og Rikke**·** *You're Like A Melody* av Hanne Sørvaag |
| Gullfinale | *Dance Tonight* av The BlackSheeps**·** *Alt du vil ha* av Sie Gubba**·** *Fire Below* av The Lucky Bullets**·** *Haba Haba* av Stella Mwangi |

 |
| 
1. 1 2  Teknisk feil i sendinga til NRK då Susperia song. Dei fekk synge på nytt då alle dei andre bidraga vart framførd.
 |


|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* LCCN
* ISNI
* BNF
* BNF (data)
* MusicBrainz (artist)
* Discogs (artist)

 |